చీతా
చీతా ను ("ఏసినోనైక్స్ జుబాటస్" ) పిల్లి కుటుంబంలో (ఫెలిడే) ఒక విలక్షణమైన వర్గంగా పరిగణిస్తారు, వేగంతో తనకంటూ ఒక ప్రత్యేకత కలిగివున్న ఈ జాతికి, చెట్లు ఎక్కే సామర్థ్యం ఉండదు. "ఏసినోనైక్స్" ప్రజాతిలో ఇప్పటికీ ఉనికిపట్టు కలిగివున్న జీవజాతి ఇదొక్కటే కావడం గమనార్హం. భూమిపై అత్యంత వేగంగా పరిగెత్తే జంతువుగా చీతా గుర్తింపు పొందింది, దీని యొక్క గరిష్ఠ వేగాలు మధ్య ఉంటాయి, అయితే ఇది 460 మీటర్ల దూరం మాత్రమే గరిష్ఠ వేగంతో పరిగెత్తగలదు, ఇదిలా ఉంటే మూడు సెకెన్లలోనే గంటకు 0 నుంచి 103 కి.మీ వేగాన్ని అందుకునే సామర్థ్యం దీని సొంతం, అనేక సూపర్‌కార్లు కంటే ఎక్కువ వేగంతో పరిగెత్తగలదు.
ఇటీవలి అధ్యయనాలు చీతాను భూమ్మీద అత్యంత వేగంగా పరిగెత్తే జంతువుగా ధ్రువీకరించాయి.
కోణీయ వేగం
భౌతిక శాస్త్రంలో కోణీయ వేగం అంటే ఏదైనా కణం ఎంపిక చేసుకున్న కేంద్ర బిందువు చుట్టూ ఎంత వేగంతో తిరుగుతుందో కొలవడానికి ఉపయోగించే ఒక కొలమానం. కేంద్ర బిందువు చుట్టూ తిరుగుతున్న కణం నిర్ణీత సమయంలో ఎంత కోణీయ దూరం ప్రయాణిస్తుందో దీన్ని ఉపయోగించి కొలుస్తారు. ఉదాహరణకు సూర్యుడి చుట్టూ భూమి ఎంత వేగంగా తిరుగుతుందో తెలుసుకోవడానికి ఈ కొలమానాన్ని ఉపయోగించవచ్చు. దీన్ని ప్రామాణిక కొలమానం (ఎస్. ఐ) ప్రకారం "రేడియన్స్ పర్ సెకండ్" లో కొలుస్తారు. ఒమేగా గుర్తుతో (ω, కొన్నిసార్లు Ω) సూచిస్తారు. సాంప్రదాయం ప్రకారం ఈ విలువ ఋణాత్మకంగా ఉంటే సవ్య దిశలో తిరుగుతున్నట్టు, ధనాత్మకంగా ఉంటే అపసవ్య దిశలో తిరుగుతున్నట్లు భావిస్తారు.